আজ মহাষষ্ঠী। আনুষ্ঠানিকভাবে আজই বাঙালির প্রাণের উত্‍সবের শুভারম্ভ। রাবণবধের জন্য দেবতাদের জাগিয়ে তুলতে এই দিনেই অকালবোধন করেন রামচন্দ্র। সেকারণে ষষ্ঠীতেই শুরু হয় দুর্গাপুজো।
 ওয়েব ডেস্ক: আজ মহাষষ্ঠী। আনুষ্ঠানিকভাবে আজই বাঙালির প্রাণের উত্‍সবের শুভারম্ভ। রাবণবধের জন্য দেবতাদের জাগিয়ে তুলতে এই দিনেই অকালবোধন করেন রামচন্দ্র। সেকারণে ষষ্ঠীতেই শুরু হয় দুর্গাপুজো। তবে বিশুদ্ধ পঞ্জিকা মতে, ষষ্ঠীর পুজো শুরু হয়ে গিয়েছে গতকাল সকাল সাড়ে আটটাতেই। আজ সকাল ৯টা মধ্যেই তা সম্পন্ন হয়ে যাবে। শুরু হয়ে যাবে সপ্তমী। সেকারণে রাত ৩ টের মধ্যেই দেবীর বোধন, আমন্ত্রণ ও অধিবাস সম্পন্ন হয়ে গিয়েছে। ৪ সন্তানকে নিয়ে কৈলাস ছেড়ে বাপের বাড়িতে পা রাখেন উমা। কল্পারম্ভের মাধ্যমে সূচনা হয় পুজোর। তারপর বোধন, আমন্ত্রণ ও অধিবাসের মধ্যে মাকে বরণ করে নেওয়া হয়। রীতি অনুযায়ী, বোধনেই মায়ের মুখ উন্মোচন হয়। তবে এখন বাঙালির আবেগ আর উত্‍সাহের কাছে হার মেনেছে রীতি। তৃতীয়া থেকেই ঠাকুর দেখতে শুরু হয়ে গেছে প্যান্ডেল হপিং। আর তাই ষষ্ঠী পর্যন্ত অপেক্ষা না করে অনেক প্যান্ডেলেই খুলে দেওয়া হয়েছে উমার মুখ।